Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: a 2/2000. (VII. 26.) KöViM rendelethez
Paragraph Index: 325

a 2/2000. (VII. 26.) KöViM rendelethez A gyártó által rendelkezésre bocsátott műszaki dokumentáció Az 5., 7., 8., 9. és 11. számú mellékletben említett műszaki dokumentációnak minden olyan alapvető adatot és módszert tartalmaznia kell, amelyet a gyártó felhasznál annak biztosítására, hogy a részegységek vagy a vízijárművek megfelelnek a rájuk vonatkozó alapvető követelményeknek. A műszaki dokumentációnak lehetővé kell tennie a termék tervezésének, gyártásának és működésének megértését, valamint a jelen előírások követelményeinek való megfelelés értékelését. A dokumentációnak az értékeléshez szükséges mértékben a következőket kell tartalmaznia: — a típus általános leírása, — az alkatrészek, szerkezeti részegységek, áramkörök stb. elvi tervei, valamint gyártási rajzai és sémái, — az említett rajzok és sémák, valamint a termék működésének megértéséhez szükséges leírások és magyarázatok, — a vonatkozó — részben vagy teljes egészében alkalmazott — szabványok felsorolása, valamint az 1. számú mellékletnek való megfelelés érdekében alkalmazott megoldások leírása abban az esetben, ha a harmonizált szabványokat nem alkalmazták, — a tervezéssel kapcsolatos számítások és az elvégzett vizsgálatok stb. eredményei, — az 1. számú melléklet 3.2. pontja szerinti stabilitásra és az 1. számú melléklet 3.3. pontja szerinti úszóképességre (vízkiszorításra) vonatkozó vizsgálati eredmények és számítások.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes